als_Latn dik_Latn sag_Latn
Edhe për Teutën ka ardhur fundi i fazës përgatitore të zhvilluar në Turqi, ashtu si për shumë skuadra të tjera shqiptare, por ndryshe nga të tjerat do të mbërrijë sot në Durrës. Pikërisht në qytetin e tyre do të vazhdojnë edhe përgatitjet deri në fillimin zyrtarisht të aktivitetit. Veç të tjerash, ka ende për të bërë përsa I përket seleksionimeve, pasi skuadra është pasuruar gjatë kësaj periudhe me futbollistë të rinj, kryesisht të huaj, apo nga Kosova, për një pjesë e të cilëve tashmë është vendosur që do të jenë me uniformën e “Djemve të Detit” për pjesën e mbetur të kampionatit. Një gjë të tillë e konfirmon edhe presidenti Hasanbelliu, i cili tashmë nuk ka shumë për të thënë, pasi për arsye të një fatkeqësie familjare, ditët e fundit nuk ka pasur shumë kontakte me skuadrën. “Për një gjë jam i sigurt, që të gjithë futbollistët, ata që janë në provë apo të konfirmuarit do ta vazhdojnë fazën përgatitore në kushtet e shtëpisë. Nesër do të jenë të gjithë në Durrës, përveç lojtarëve kosovarë, duke përfshirë këtu edhe Shalën, të cilëve iu është dhënë leje të shkojnë fillimisht në shtëpi dhe të hënën do të bashkohen me skuadrën. Për diçka të jeni të sigurt,– vazhdon komentin e tij, numri “1” i klubit durrsak,– që asnjë prej kandidaturave për të qenë pjesë e Teutës nuk është eliminuar ende dhe ditët e fundit të ndërprerjes së kampionatit do t’i shërbejnë trajnerit të thotë fjalën e fundit për gjithsecilin”. Gjatë qëndrimit në Antalia, Teuta ka zhvilluar disa ndeshje miqësore, por ndryshe nga kolegët e tij që drejtojnë skuadra të vendit, nuk i ka konsideruar takimet për të “treguar dhëmbët”, por vetëm për të provuar futbollistët e rinj. Kundër rusëve të Kuban, Sorrentino kishte hedhur në fushë një skuadër eksperimentale, gjë që pothuajse e përsëriti edhe ndaj Tarek Grozny. Pra, tashmë të krijohet përshtypja që trajneri italian ka krijuar ide të qarta për të pasur një skuadër më kompetitive në pjesën e mbetur të kampionatit, por edhe në synimin për të fituar Kupën e Shqipërisë, një trofe që të garanton automatikisht pjesëmarrjen në Europa League, një kompeticion që Teuta e frekuenton prej vitesh
Teuta, si “Voice of Albania”0
Share.
als_Latn ace_Latn eng_Latn